Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: képviselõ testülete. Így jóllehet a jogalkotásról szóló 1987. évi IX. törvény (a továbbiakban: Jat.) 1. § (1) bekezdés
Paragraph Index: 317

f) pontja a jogszabályok között sorolja fel az önkormányzati rendeletet (a 2010. december 31. napjáig hatályos szövegezés szerinti „tanács rendeletet”), ám a Ptk. 226. § (1) bekezdésének megfelelõen, a szerzõdés egyes tartalmi elemeit csak olyan önkormányzati rendelet (jogszabály) határozhatja meg, amely törvényi felhatalmazás alapján és a törvényi felhatalmazás adta keretek között szabályoz. Az Abh. a jövõre nézve és a jogalkotásra határidõ tûzésével megsemmisítette a – helyi – közútkezelõket parkolási díj és pótdíj szedésének elrendelésére felhatalmazó törvényi rendelkezéseket. A megsemmisítés okát a rendelkezés hiányosságaiban jelölte meg. Az Alkotmánybíróság gyakorlata szerint ugyanis a magánjogi keretek között nyújtott közszolgáltatások esetében a törvényi szabályozás a szükséges felhatalmazó jellegen túl garanciális jelentõségû is. Az önkormányzat a magánjogi keretek között nyújtott közszolgáltatás biztosítása tekintetében kettõs feladatot lát el: helyi közhatalomként rendeletében szabályozza a közszolgáltatás nyújtásának és igénybevételének feltételeit, ugyanakkor gazdasági érdeke fûzõdik e feltételrendszer kialakításához. A magánjogi viszonyok között jellemzõ szolgáltatás és ellenszolgáltatás egyensúlyának biztosíthatósága, illetve a szolgáltatást szükségképpen igénybe vevõ, kiszolgáltatott helyzetben lévõ fogyasztók érdekeit a semleges törvényalkotó által megszabott törvényi keretek biztosíthatják csupán. Ezért az Abh. értelmében törvénynek kell szabályoznia nem csak a szolgáltató és a fogyasztó közötti szerzõdés ellenszolgáltatásra vonatkozó elemét, de e szerzõdéses viszony lényeges elemén túl a közfeladat gazdája (a Kkt. alapján a közútkezelõ önkormányzat képviselõ testülete) és a szolgáltatást nyújtó, adott esetben gazdasági társaság közötti szerzõdéses viszony lényeges elemeit is. Ebben a törvényi keretben alkothat végrehajtási jellegû rendeletet az önkormányzat. Az Abh.-ban foglaltak törvényi konzekvenciáit vonta le az Országgyûlés a közterületi parkolás jogi feltételeinek

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes